A historia prencipia con un recosiro de cómo l'hobbit Smeágol plegó a poseyer l'Aniello de Poder, dimpués de matar a lo suyo amigo Déagol, qui l'heba trobau en o fondo d'un río (an cayió muitos anyos antis, como se veyió en a primera cinta, quan uns orcos asasinoron a Isildur, qui heba tallau lo dido a Sauron en o Setio de Barad-dûr, que concluyió a Guerra d'a Zaguera Alianza, y heba conservau l'Aniello tot y con as alvertencias d'Elrond). A partir d'alavez contina lo relato an se deixó mientres Gollum leva a Frodo y Sam a traviés d'a dentrada amanada a Minas Morgul, en an veyen a los suyos exercitos partir ent'a guerra.